gl gl gl gl gl gl ca gl gl en cs gl es gl gl en fr gl gl gl ca gl sk pt gl ja es gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl es gl gl gl gl pl hu it gl gl eo it es gl gl gl gl gl gl pt gl gl gl eu gl gl gl gl gl gl gl gl gl en gl es
Os dicionarios enciclopédicos do CCG
A B C D E F G H I K L M N O P R S T U V Z
Má Me Mi Mo Mu My
Do francés maison, “casa”, é o escenario propio da posta en escena medieval, consistente nunha plataforma, polo xeral armada sobre un carro, onde se situaba a escenografía alusiva á ficción escénica.
Sabemos, a través de crónicas coma a do Misterio da Paixón de Valenciennes (1547) e a ilustración de Hubert Caillou sobre a mesma, que a posta en escena medieval xustapuña varios espazos a través desas mansións onde tiñan lugar distintos fragmentos da historia, seguramente nunha representación simultánea na que era o público quen se achegaría á acción que tiña lugar en cada un deses escenarios. É por isto polo que a disposición tendía a ser circular, manténdose polo xeral dúas mansións fixas, nos extremos, a do Paraíso e a do Inferno, ambas as dúas dotadas coa imaxinería medieval simbólica alusiva a estes espazos mitificados (as esferas do ceo, a boca de Leviatán, etc.).
Hubert Caillou, Misterio da Paixón de Valenciennes
A disposición sobre carros das mansións facilitou tamén que, en determinadas tradicións coma a española, este teatro fose de carácter procesional, como se comproba na descrición de múltiples autos sacramentais realizada nas Memorias de Aparencias de Calderón de la Barca.
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Información sobre o persoal
Consello da Cultura Galega. 2016